

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki Napló megjelenésével összefüggő kérdések**

**A napirendet tárgyaló ülés dátuma**: **2023.10.30.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2023.évi költségvetési források

**4. Tényállás bemutatása:**

A Telki Napló Telki önkormányzatának havonta megjelenő, ingyenes hírmagazinja. A lap az önkormányzat, illetve a polgármesteri hivatal fontos tájékoztatási eszköze, és a faluközösség egészét érintő, nevelési, oktatási, közösségi, kulturális, sport, szabadidő és életmód vonatkozású aktuális hírekről tudósít.

Az elmúlt időszakban tapasztalható alapanyag beszerzési problémák és folyamatosan növekvő alapanyag árak miatt javasoljuk, hogy a tavalyi évhez hasonlóan az önkormányzat vásárolja előre meg a 2024.évi megjelenéshez szükséges alapanyagokat a Telki Napló 2024.évi lapszámainak kiadásához.

Az alapanyagok beszerzését követően, azok szakszerű tárolására a nyomda garanciát vállal. Egyúttal biztosítva azt, hogy 2024.évben is fix áron rendelkezésre álljon a papír a 2024.évi újságok megjelentetéséhez.

A 2024.évi kiadványok ( 12+1 lapszám ) készítéséhez

* szükséges papír költsége: 1.545.150 Ft+Áfa
* A nyomdai munkák költsége: 132.250 Ft+Áfa/hó

Az alapanyag beszerzéséhez szükséges 1.545.150.- Ft+Áfa összeg biztosításáról a 2023.évi tartalékkeret terhére tud a képviselő-testület dönteni.

Ezen döntés alapján a 2024.évben csak a nyomdaipari munkák költsége terhelné az önkormányzatot havonta 12x132.250 Ft+Áfa + 1x 162.700.- Ft összegben.

Kérem a képviselő-testületet a szükséges forrás biztosítására.

Telki, 2023. október 11.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2023.(X. .) Önkormányzati számú**

**Telki Napló megjelenésével összefüggő kérdések**

Telki község Önkormányzat Képviselő-testülete úgy határozott, hogy a Telki Község Önkormányzatának havonta megjelenő, ingyenes hírmagazinja a ,, Telki Napló ,, 2024.évi megjelenéséhez szükséges alapanyag ( papír ) beszerzéséhez szükséges forrást 1.545.150.- Ft+Áfa összegben biztosítsa a 2023.évi költségvetésének tartalékkeret terhére.

A testület egyúttal hozzájárul a kiadvány nyomdai munkáihoz szükséges alapanyag előzetes beszerzéséhez, melyhez 1.545.150.- Ft+Áfa összeget a 2023.évi költségvetésben biztosítja.

**Felelős:** Polgármester

**Határidő:** azonnal